Document ID: 32003R1754

Neuvoston asetus (EY) N:o 1754/2003,
annettu 22 päivänä syyskuuta 2003,
yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 annetun asetuksen (EY) N:o 2341/2002 muuttamisesta kolmannen kerran
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä 20 päivänä joulukuuta 2002 annetun neuvoston asetuksen (EY) N:o 2371/2002(1) ja erityisesti sen 20 artiklan 1 ja 4 kohdan,
ottaa huomioon komission ehdotuksen,
sekä katsoo seuraavaa:
(1) Asetuksella (EY) N:o 2341/2002(2) vahvistetaan vuodeksi 2003 yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset. Asetukseen on tehtävä muutoksia Kansainvälisen Itämeren kalastuskomission (IBSFC) äskettäin antamien suositusten vuoksi.
(2) IBSFC antoi kesäkuussa 2003 seuraavat suositukset:
- kilohailin suurinta sallittua saalista (TACia) alueilla III b, c ja d (EY:n vesialueet) olisi lisättävä 310000 tonnista 341000 tonniin,
- hinattavien verkkojen, joissa ei ole pakoaukkoa, vähimmäissilmäkokoa olisi turskanpyynnin yhteydessä pienennettävä 140 millimetristä 130 millimetriin 1 päivästä lokakuuta 2003 alkaen,
- "BACOMA"- verkonperän valikointiristikon vähimmäissilmäkokoa olisi pienennettävä 120 millimetristä 110 millimetriin.
(3) IBSFC:n sopimuspuolet päättivät sallia suositusten täytäntöönpanon ennen IBSFC:n perustamissopimuksessa tarkoitetun, vastalauseen tekemiseksi asetetun määräajan päättymistä.
(4) Kalastajille aiheutuvien lisäkustannusten välttämiseksi on tarpeen, että yhteisö alkaa soveltaa näitä toimenpiteitä välittömästi kesäkalastuskiellon jälkeen.
(5) Tieteellisistä tiedoista käy kuitenkin ilmi, että hinattavat verkot, joissa ei ole pakoaukkoa, ovat vähemmän valikoivia kuin BACOMA-tyyppiset pyydykset. Sen vuoksi on aiheellista säätää, että hinattavien pyydysten, joissa ei ole pakoaukkoa, käyttöä ei sallita yhteisön vesillä ja yhteisön aluksissa.
(6) Tämän vuoksi asetus (EY) N:o 2341/2002 olisi muutettava,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2341/2002 liitteet I A, 1 C ja V tämän asetuksen liitteen mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä syyskuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä syyskuuta 2003.

Labels: 11
6